Abdul Halim Abdul Kadir

Dato’ Syeikh Haji Abdul Halim Abdul Kadir ialah seorang ulama di Malaysia. Beliau dipilih menerajui Persatuan Ulama Malaysia (PUM) dari 2007 hingga 2023. Beliau ialah Mufti Terengganu dari 2000 hingga 2004.

 Pendidikan 
Abdul Halim mendapat pendidikan awal di Pondok Jertih sebelum melanjutkan pelajaran menengah rendah pada 1953 di Darul Ulum, Mekah seterusnya ke Masjid al-Haram, Mekah sehingga 1959.

Dalam tempoh berkenaan, beliau juga menuntut di al-Maahad al-Ilmi as-Saudi Madinah.  sebelum ke Universiti al-Azhar Mesir dalam kuliah sarjana muda syariah antara 1960-1965.

 Kerjaya 
Kerjaya beliau bermula pada 1967 sebagai penolong nazir guru-guru agama Kelantan. Pada 1978, beliau ditukar menyandang jawatan pensyarah pendidikan Islam di Maktab Perguruan Seri Kota, Kuala Lumpur.

Pada 1985 beliau menjawat Penolong Pengarah Agama dan Dakwah Jabatan Pendidikan Wilayah Persekutuan Kementerian Pendidikan Malaysia sehingga 1990. Setelah bersara, beliau ditawarkan sebagai pensyarah (kontrak) di Maktab Perguruan Islam, Bangi Selangor selama 2 tahun 1993-1994.

Pada 2000, beliau dilantik sebagai Mufti Negeri Terengganu sehingga 2004.

 Anugerah dan pengiktirafan 


 Darjah Dato' Paduka Mahkota Terengganu (D.P.M.T.) - Dato' (2003)
 Anugerah Tokoh Maal Hijrah Terengganu - 2021

 Rujukan 

Kategori:Anggota Persatuan Ulama Malaysia
Kategori:Mufti Terengganu
Kategori:Alumni Universiti Al-Azhar